stanford-oval/wikipedia huggingface dataset:
אווטאר (סדרת טלוויזיה)
נושאים

האם אפשר לספר סיפור שכולל אמפתיה יוצאת דופן ומכבד את האינטליגנציה של הקהל? אם תעשה זאת, אתה תבנה סיפור עם השפעה מדהימה על אנשים צעירים שיישאר איתם גם בבגרות. אם תטמטם ותפשט דברים יתר על המידה, זה אולי יעבוד עם בני 6 או 7, אבל אפילו בני 10–11 דוחים דברים שלא נראים כמו העולם סביבם. מה שכתבנו זו האמת. אנחנו לא הפכנו את זה לשקר כדי שזה יהיה יותר רך.
המקור באנגלית
If you dumb things down and oversimplify them, it might work for six- or seven-year-olds but even ten- or 11-year-olds reject things that don’t look like the world around them. [...] Can you craft storytelling with incredible empathy that respects the intelligence of the audience? Through doing this, you build a story with incredible impact to a young person that also sticks with them as they grow older. Because what we wrote is still true. We didn’t turn it into a lie to make it more palatable.
הסדרה מתרחשת בעידן בו העולם כולו נדון למלחמה אימפריאליסטית עם אומת האש. בעוד שחיילי אומת האש מוצגים כנבלים, הסדרה מראה גם את הצדדים הרעים של האומות האחרות, ביניהם שטיפת המוח של המשטרה החשאית בבה־סינג־סה ואי השוויון העצום בין תושביה. מראות אלה נועדו להציג את הטבע המשחית של כוח ואת הניואנסים העדינים בין טוב לרע. במהלך הסדרה, המלחמה מוצגת מעיניהם של אנשים רגילים – האזרחים המדוכאים של בה־סינג־סה וגם התלמידים שטופי המוח של אומת אש – במטרה להראות שהמלחמה הופכת את כולם לקורבנות. במספר פרקים במהלך הסדרה, מוצג מעגל דמים שגורם לקורבן להפוך לתוקף. הסדרה מציגה רצח עם עוד בפרקים הראשונים שלה, כשאנג מגלה שרצחו את כל בני עמו. בתגובה, הוא מציג רגשות כבדים העוברים מיגון לזעם.
הסדרה מציגה מגוון רחב של דמויות, במטרה להתמודד עם סוגיית האפליה. בהצגת ילדה עיוורת קטנה כמו טוף או ילד משותק כמו טאו, הסדרה מתארת דמויות עם לקויות פיזיות המתגברות על מגבלות פיזיות וחברתיות. הסדרה מתארת גם הגבלות על מגדר. לדוגמה, מאסטר פאקו מחלק את שיעורי הכשפות של כל הכשפים לפי מינם. סוקה מרגיש חוסר ביטחון לאחר שלוחמות הקיושי ניצחו אותו בקרב, אבל לומד לכבד ולהעריך את יכולותיהן ומוכן ללמוד מהן שיטות לחימה ולהשתפר. לפי קירק האמליטון מאתר קוטאקו, הנושאים הללו מייצגים את המסר של התוכנית שיותר חשוב להיות עצמנו מאשר להתאים לתפקידים שהחברה מצפה מאיתנו.
ביקורת

הסדרה זכתה להצלחה מסחרית וביקורתית. נכון לאוגוסט 2022, הסדרה מדורגת במקום ה־8 ברשימת "הסדרות הטובות של כל הזמנים" של IMDb והיא בעלת ציון של 100% באתר Rotten Tomatoes.
ביקורת > תגובות המבקרים

מספר רב של מבקרים קראו לסדרה "אחת מהסדרות הטובות בכל הזמנים". מבקרים רבים שיבחו את הסדרה, ביניהם מקס ניקולסון מ-IGN שאמר על הסדרה שהיא "חובה לצפייה" ו"אחת מסדרות הטלוויזיה המצוירות הטובות של כל הזמנים". ניק הרטל מאתר DVD Talk אמר על הסדרה שהיא "ידידותית לילדים", שהמורשת שלה "אמורה לארוך לשנים יבואו". אריק אמַיה מ-Bleeding Cool תיאר את הסדרה כ"מרשימה בתחכום שלה" ו"פנטסטית"(הקישור אינו פעיל). הנרי גלשין מ-SLUG Magazine תיאר את הסדרה כ"הרפתקנית ומרגשת", "קלאסיקה" ונוגעת ללב לפעמים.
הכתיבה והנושאים של הסדרה גם קיבלו שבחים רבים. מייקל ס. ממאנו מ-Den of Geek אמר על העלילה שהיא "כתובה בחכמה" ושיבח את האנימציה(הקישור אינו פעיל). ניקול קלארק, בכתבה לחדשות Vice, כתבה שעומק הנרטיב הוא הנכס הגדול ביותר של הסדרה, בנוסף לכך ששיבחה את ה"אותנטיות הרגשית" ואת איך ש"הסדרה חשפה צופים צעירים מאוד לנושאים אפלים יותר, כמו רצח עם וסמכותנות, בעודה נותנת להם מסגרת להבנה של הנושאים הללו".
ביקורת > פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2005 | פרס פסטיבל פולצ'ינלה (איט') | סדרת האקשן וההרפתקאות הטובה ביותר | אווטאר: כשף האוויר האחרון | זכייה |
| 2005 | פרס פסטיבל פולצ'ינלה (איט') | סדרת הטלוויזיה הטובה ביותר | אווטאר: כשף האוויר האחרון | זכייה |
| 2006 | פרס אנני | הפקת סדרת האנימציה הטובה ביותר | אווטאר: כשף האוויר האחרון | מועמדות |
| 2006 | פרס אנני | הפקת הסטוריבורד הטוב ביותר של תוכנית אנימציה | לורן מק'מולן על "העריק" | זכייה |
| 2006 | פרס אנני | כתיבה לתוכנית אנימציה | אהרון איהז וג'ון או'בריאן על "מגדת העתידות" | מועמדות |
| 2007 | פרסי בחירת הילדים של ניקלודיאון באוסטרליה   (Nickelodeon Australian Kids' Choice Awards)   (Nickelodeon Australian Kids' Choice Awards 2007) | סדרת אנימציה אהובה | אווטאר: כשף האוויר האחרון | מועמדות |
| 2007 | פרס אנני | אנימציה של דמות טלוויזיונית | יו ג'יי מיונג על "העיוורת הקטנה" | זכייה |
| 2007 | פרס אנני | בימוי בסדרת אנימציה | ג'יאנקרלו וולפה על "הקודח" | זכייה |
| 2007 | פרס אמי | פרק אנימציה יוצא מן הכלל | "עיר החומות והסודות" | מועמדות |
| 2007 | פרס אמי | הישג אינדווידואלי באנימציה יוצא מן הכלל | סאנג-ג'ין קים על "אגם לאוגיי" | זכייה |
| 2008 | פרסי בחירת הילדים של ניקלודיאון | סדרת אנימציה אהובה | אווטאר: כשף האוויר האחרון | זכייה |
| 2008 | פרס פיבודי |  | אווטאר: כשף האוויר האחרון | זכייה |
| 2009 | פרס אנני | סדרת האנימציה לילדים הטובה ביותר | אווטאר: כשף האוויר האחרון | זכייה |
| 2009 | פרס אנני | בימוי בסדרת אנימציה | יואקים דוס סנטוס על "כוכב השביט של סוזין – חלק 3" | זכייה |
| 2009 | פרסי בחירת הילדים של ניקלודיאון באוסטרליה   (Nickelodeon Australian Kids' Choice Awards)   (Nickelodeon Australian Kids' Choice Awards 2009) | סדרת אנימציה אהובה | אווטאר: כשף האוויר האחרון | זכייה |
| 2009 | פרס הסליל המוזהב | עריכת הקול הטובה ביותר: סדרת אנימציה | "כוכב השביט של סוזין – חלק 4" | מועמדות |
| 2010 | פרסי בחירת הילדים של ניקלודיאון באוסטרליה   (Nickelodeon Australian Kids' Choice Awards)   (Nickelodeon Australian Kids' Choice Awards 2010) | סדרת אנימציה אהובה | אווטאר: כשף האוויר האחרון | מועמדות |
מדיות נוספות בזיכיון

בשנים שלאחר יציאת הסדרה התפתח והתרחב זיכיון "אווטאר: כשף האוויר האחרון" המבוסס על העולם של הסדרה.
בפברואר 2021 הודיעה ניקלודיאון על הקמת "אולפן אווטאר" לעבודה על סרטי אנימציה שימשיכו את הסדרה.
מתוכנן סרט אנימציה שיצא ב-20 בינואר 2026 וימשיך את הסדרה ואת איזון.
מדיות נוספות בזיכיון > משחקי וידאו

בין השנים 2006–2008 יצאו לשווקים טרילוגיית משחקי אווטאר:
המשחק "אווטאר: כשף האוויר האחרון" יצא לשווקים ב־10 באוקטובר 2006
המשחק "Avatar: The Last Airbender – The Burning Earth" יצא לשווקים ב־16 באוקטובר 2007
המשחק "Avatar: The Last Airbender – Into the Inferno" יצא לשווקים ב־13 באוקטובר 2008
ב־25 בספטמבר 2008 הושק משחק הווידאו המקוון "Avatar: Legends of the Arena", משחק תפקידים המוני ברשת. אווטאר: כשף האוויר האחרון היה אחד מהלהיטים הגדולים של סוני באותה שנה.
מדיות נוספות בזיכיון > סרט קולנוע

ב־1 ביולי 2010 יצא לאקרנים עיבוד קולנועי מסוג לייב אקשן לסדרת האנימציה בשם "איירבנדר" אשר בוים על ידי מ. נייט שאמלאן. עלילת הסרט מבוססת על אירועים מהעונה הראשונה של הסדרה, מבקרים רבים קטלו את הסרט על המשחק, הכתיבה, הווייט-וושינג (אנ') בקאסט והבימוי; הוא בעל ציון של 6% באתר Rotten Tomatoes וחמש זכיות בפרס פטל הזהב הפרודי. יוצרי הסדרה אמרו שהם מעדיפים להעמיד פנים שהסרט מעולם לא נעשה. יוצרי הסרט הצהירו בעבר כי בכוונתם להמשיך ולהפיק טרילוגיית סרטים שתבוסס על הסדרה אם הסרט יצליח בקופות, אבל למרות ההצלחה בקופות ההפקה לא יצאה לפועל בגלל הכישלון בביקורות.
לדברי אהרון איהז יוצרי הסדרה נטשו את הרעיון של שאמלאן ליצור עונה רביעית לסדרה כדי להתמקד בסרט, אבל מאוחר יותר אמרו שעצותיהם כמעט שלא נלקחו ולא הייתה להם שום תרומה לעשיית הסרט. לדברי היוצרים לא תוכננה עונה רביעית.
מדיות נוספות בזיכיון > סדרת לייב אקשן

נטפליקס הכריזו בספטמבר 2018 שהפקת גרסת לייב-אקשן של הסדרה תתחיל ב-2019. יוצרי הסדרה המקורית, דימרטינו וקונייצקו, היו אמורים להיות מפיקים-שותפים של הסדרה החדשה. הם אמרו שבכוונתם ליצור את הסדרה עם "צוות שחקנים מגוון תרבותית, ללא וייט-וושינג (אנ')". הוכרז שג'רמי צוקרמן (אנ'), שהלחין את המוזיקה לסדרה המקורית, יחזור לעבוד על הסדרה החדשה. מאוחר יותר דחה ג'רמי צוקרמן (אנ') את השמועה. באוגוסט 2020, הכריזו דימרטינו וקונייצקו ברשתות החברתיות שהם פורשים מההפקה בשל הבדלים יצירתיים.
ראו גם

איירבנדר
אווטאר - פרקים
אווטאר - דמויות
אווטאר: כשף האוויר האחרון (קומיקס)
ביאורים

↑  הקיצור 降世神通 מופיע בלוגואים בכל השפות, כולל אנגלית ועברית.
גם גיבורים נופלים

| --- | --- |

כרזת הסרט
 מבוסס על:  הרומן "גם גיבורים נופלים" של באד שולברג
 בימוי:  מארק רובסון 
 הופק בידי:  פיליפ יורדן
 תסריט:  פיליפ יורדן 
 עריכה:  ג'רום תומאס
 שחקנים ראשיים:  המפרי בוגרט רוד שטייגר נחמיה פרסוף ג'ן סטרלינג מייק ליין
 מוזיקה:  הוגו פרידהופר
 צילום:  ברנט ג'ופי 
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  9 במאי 1956
 משך הקרנה:  109 דקות
 שפת הסרט:  אנגלית
 סוגה:  סרט דרמה, סרט איגרוף 
 מקום התרחשות:  ניו יורק 
 הכנסות:  1,350,000 דולר
 דף הסרט ב־IMDb
 
גם גיבורים נופלים (באנגלית: The Harder They Fall) הוא סרט קולנוע אמריקאי מסוגת דרמת ספורט משנת 1956 בבימויו של מרק רובסון, בהשתתפותם של המפרי בוגרט ורוד סטייגר בתפקידים הראשיים.
זה סרטו האחרון של בוגרט אשר כבר בעת הצילומים סבל מכאבים מסרטן. בוגרט מת חצי שנה לאחר הצגת הבכורה של הסרט.
התסריט מבוסס על רומן בשם זה מאת באד שולברג שכתב גם את התסריט לסרט חופי הכרך.
העלילה עוסקת בשחיתות בעולם האגרוף המתבטאת בניצול כספיהם של המתאגרפים על ידי מנהליהם, שמעוניינים אך ורק לגרוף רווחים על ידי "מכירת תחרויות" וזכייה בכספי ההימורים.
תקציר העלילה

אדי ויליס (המפרי בוגרט) הוא עיתונאי ידוע, בעל טור העוסק בספורט בעיתון ניו יורקי. העיתון נסגר וכעת הוא מובטל. ניק בנקו (רוד סטייגר) הוא מנהל תחרויות אגרוף. כדי למשוך קהל מביא בנקו ענק מבואנוס איירס בשם טורו מורנו (מייק ליין - מתאבק מקצועי) ביחד עם מנהלו לואיס אגרנדי (קרלוס מונטלבן). ניק מבקש מאדי לנהל את יחסי הציבור והפרסומות של מורנו תמורת סכום נכבד. אדי יודע שמורנו הוא מתאבק גרוע אבל ניק מסביר לו שכל התחרויות "מכורות" מראש ולכן הוא אינו צריך לדאוג.
אשתו של אדי, בט (ג'ן סטרלינג) אינה סובלת את ניק וחבורתו ומזהירה את אדי להתרחק מהם אך אדי זקוק לכסף. התחרויות בהן משתתף טורו מתחילות בלוס אנג'לס והפמליה נוסעת באוטובוס מיוחד המעוטר בכרזות המפרסמות את טורו כ "הגיבור מהאנדים".
טורו עומד לפני תחרות עם גאס דנדי. דנדי נפגע בראשו מתחרות קודמת נגד אלוף העולם במשקל כבד, באדי ברנן. הוא חש כאבי ראש אבל אדי ומנהליו משכנעים אותו לעלות לזירה נגד טורו. בקרב מתמוטט דנדי ומת. טורו שמרגיש אשמה על מותו של דנדי רוצה לחזור לארגנטינה.
אדי משכנע את טורו לצאת לתחרות נגד ברנן. לאחר התחרות יוכל טורו לחזור לארגנטינה עם סכום כסף גדול אשר יעזור לאימו.
בתחרות עם ברנן, סובל טורו מפגיעות קשות בפנים ומתמוטט. הוא מובהל לניתוח בגלל שבר בלסת. אדי לומד ממנהל הכספים של ניק, לאו, (נחמיה פרסוף) כי התחרות האחרונה הכניסה יותר ממיליון דולר אבל בניכוי ההוצאות הרבות יישארו לטורו רק 49.07 דולר. בנוסף מודיע לו ניק כי מכר את טורו למנהל אחר תמורת 75.000 דולר ולכן עליו להמשיך בתחרויות אגרוף. אדי מקבל מניק 26.000 דולר, אך הוא מרגיש שאינו יכול להמשיך לשתף פעולה עם הניצול של טורו. אדי ממהר לבית החולים, חוטף את מורנו, נותן לו את 26.000 הדולרים שלו ומעלה אותו על מטוס לארגנטינה.
ניק ואנשיו מגיעים לביתו של אדי ומאיימים עליו כי עליו להחזיר את ה-75.000 דולר עבור טורו אך הוא לא מפחד מהם ומתחיל לכתוב כתבה לעיתון על השחיתות בענף. שם הכתבה - "גם גיבורים נופלים".
ג'פרסון שריב

ג'פרסון סקוט שריב (באנגלית: Jefferson Scott Shreve; נולד ב-24 בספטמבר 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אינדיאנה. טרם היבחרו לקונגרס היה שריב חבר מועצת העיר-מחוז של אינדיאנפוליס בשנים 2013–2016 ולאחר מכן בין 2018 ל-2020.
ביוגרפיה

שריב נולד באינדיאנפוליס, ובהווה הוא מתגורר בשכונת יוניברסיטי הייטס שבעיר. בשנת 1989 השלים לימודי תואר ראשון באוניברסיטת בלומינגטון אינדיאנה, וב-1998 השלים תואר שני ביחסים בין-לאומיים באוניברסיטת לונדון. בשנת 2003 השלים תואר שני נוסף במנהל עסקים בתחום החקלאות מבית הספר לניהול ע"ש קרנרט באוניברסיטת פרדו.
את דרכו המקצועית החל שריב כסוכן נדל"ן. הוא ייסד את החברה "Storage Express", אותה מכר בשנת 2022 ל-"Extra Space Storage" בסכום של 590 מיליון דולר אמריקאי, וקיבל מושב בדירקטוריון החברה.
ב-2013 מונה שריב למועצת העיר אינדיאנפוליס לאחר שהנציג המכהן, ג'ף קרדוול, התפטר בעקבות מינויו ליועץ בכיר עבור מושל אינדיאנה מייק פנס. בשנת 2018 מונה שוב למועצת העיר לאחר שג'ף מילר התפטר בעקבות הודאתו באשמה בארבע עבירות פליליות. ב-2016 התמודד שריב על ייצוג מחוז הבחירה ה-36 בסנאט של אינדיאנה, אך הפסיד בבחירות המקדימות לג'ק סנדלין בהפרש של 2.61%. בבחירות 2018 היה מועמד לתפקיד נאמן אוניברסיטת אינדיאנה.
בבחירות 2023 הכריז שריב על מועמדותו לראשות עיריית אינדיאנפוליס, אך הפסיד בבחירות לראש העיר המכהן ג'ו הוגסט לאחר שגרף 40.5% מקולות הבוחרים. במהלך מסע הבחירות קרא שריב לאסור מכירת רובי סער, לבטל את חוק נשיאת נשק ללא רישיון באינדיאנה ולהעלות את גיל הרכישה החוקי של כלי נשק מ-18 ל-21. עמדותיו הובילו לדירוג F מצד קרן הניצחון הפוליטית של איגוד הרובאים הלאומי.
בשנת 2024 הכריז שריב על מועמדותו לבית הנבחרים של ארצות הברית במחוז הקונגרס השישי של אינדיאנה. במאי 2024 ניצח שריב בבחירות המקדימות של המפלגה הרפובליקנית אחרי שגבר על שישה יריבים עם 28.4% מהקולות. בבחירות הכלליות ניצב בפני מועמדת המפלגה הדמוקרטית סינתיה וירת' ומועמד המפלגה הליברטריאנית ג'יימס סקניאק, וגרף 63.95% מהקולות.
שריב מגדיר את עצמו כרפובליקני מתון. כהונתו החלה עם השבעת הקונגרס ה-119 של ארצות הברית בראשית ינואר 2025.
הערות שוליים

↑  Jefferson Shreve, באתר Ballotpedia (באנגלית)
↑  Extra Space Storage Inc. Acquires Storage Express and Appoints Jefferson Shreve to its Board of Directors, באתר FOX59‏, 16 בספטמבר 2022 (באנגלית)
↑  Jefferson Shreve discusses his IU trustee candidacy, באתר Patch‏, 19 ביוני 2018 (באנגלית)
↑  Republican mayoral candidate Shreve calls for stricter gun control in public safety plan, באתר Indianapolis Star‏, 13 ביולי 2023 (באנגלית)
↑  NRAPVF - Action Alert, באתר Political Victory Fund (באנגלית)
↑  ג'ייק אלן, Jefferson Shreve, 2 other Indiana Republicans win open U.S. House seats, באתר Indianapolis Star‏, 5 בנובמבר 2024 (באנגלית)
| --- | --- |
בקרת זהויות :  US Congress: S001229
מרדכי אביעם

| --- | --- |

 לידה:  4 בדצמבר 1953 (בן 71) רמת גן, ישראל
 ענף מדעי:  ארכאולוגיה 
 מקום לימודים:  הגימנסיה העברית "הרצליה"  אוניברסיטת תל אביב  האוניברסיטה העברית בירושלים  אוניברסיטת בר-אילן 
 מוסדות:  רשות העתיקות  המכון לארכיאולוגיה גלילית  האקדמית כנרת 
 
מרדכי (מוטי) אביעם (נולד ב־4 בדצמבר 1953) הוא ארכאולוג ישראלי, מומחה לארכאולוגיה קלאסית ולחקר הגליל בתקופות ההלניסטית, הרומית והביזנטית.
ביוגרפיה

אביעם נולד ברמת גן. הוריו, ישעיהו ויחיאלה אביעם, היו חברים בארגון האצ"ל. אביעם הצעיר למד בגימנסיה הרצליה כנער השתתף בחפירות ארכאולוגיות שונות בתל אביב ובנגב, ושימש כעוזר לארכאולוגים מקצועיים.
במהלך מלחמת יום הכיפורים שירת כמפקד טנק בחטיבה 188 ברמת הגולן. הוא נפצע בקרב תל סאקי וניצל יחד עם חבריו לאחר מספר ימים תחת מצור. לאחר שחרורו מהשירות הצבאי והשיקום מהפציעה, החל את לימודיו באוניברסיטת תל אביב, שם השלים תואר ראשון בארכאולוגיה. לאחר מכן המשיך ללימודי תואר שני באוניברסיטה העברית, ובשנת 1994 כתב את התיזה "הישוב הנוצרי בגליל המערבי בתקופה הביזנטית". את לימודי הדוקטורט עשה באוניברסיטת בר-אילן וכתב את עבודת הדוקטור "יודפת : מקרה מבחן להתפתחות היישוב היהודי בגליל בתקופת הבית השני" תחת הנחייתו של עמוס קלונר.
קריירה

אביעם התמחה במחקר יישובים יהודיים, נוצריים ופגאניים בגליל בתקופות שונות. במסגרת עבודתו, היה שותף לסקרים ארכאולוגיים נרחבים בגליל העליון והמערבי, בהם חקר את יחסי הגומלין בין קהילות יהודיות לנוצריות. עבודותיו תרמו רבות להבנת האזור בתקופה הביזנטית והרומית ולתיעוד הכנסיות, בתי הכנסת והיישובים הקדומים שבו.
בשנת 1977, לאחר סיום התואר הראשון, התקבל אביעם כמדריך־ארכאולוג בבית ספר שדה בהר מירון, שם עבד עד שנת 1998. הוא שימש כמדריך שטח, סוקר וחופר חפירות הצלה עבור אגף העתיקות.
בין החפירות הבולטות שהוביל: חפירת יודפת העתיקה, שחשפה את העדויות לקרב הראשון הגדול במרד היהודי נגד הרומאים; חקר בתי הכנסת העתיקים בברעם; חפירות שיחין וחפירה באתר בית הבק, אותה הוא זיהה עם בית צידה, המוכרת מהברית החדשה. פרויקט בית צידה, בו זוהו שרידי יישוב יהודי ומאוחר יותר מנזר וכנסייה ביזנטי, עורר עניין מדעי בינלאומי עם גילוייה של כתובת המוקדישה את הכנסייה לפטרוס, ראש שליחי ישוע.
מאז הקמת רשות העתיקות ב־1999 ובמשך 11 שנים, היה אביעם ארכאולוג מחוז הגליל המערבי. הוא היה מרצה אורח באוניברסיטת רוצ'סטר, ולאחר פרישתו מרשות העתיקות הקים בעזרת נשיא האוניברסיטה ודיקן הקולג' את המכון לארכיאולוגיה גלילית.
בשנת 2009 התחיל ללמד במחלקה ללימודי ארץ-ישראל במכללה האקדמית כנרת, לשם העביר את המכון לארכיאולוגיה גלילית, ובשנת 2012, הפך להיות חבר סגל. בשנת 2019 קיבל תואר פרופסור. אביעם כתב וערך, לבד ועם שותפים, חמישה ספרים מחקריים בעברית ובאנגלית. במהלך שנים אלו חפר אביעם בגליל ב־11 כנסיות מהתקופה הביזנטית, ב־4 בתי כנסת מהתקופות הרומית והביזנטית, בשני מקדשים מהתקופה הרומית, ב־6 כפרים מהתקופות הרומית והביזנטית ולמעלה מ־10 קברים מתקופות שונות.
קריירה > המכון לארכיאולוגיה גלילית

לאחר פרישתו מרשות העתיקות בשנת 2002, ייסד אביעם את המכון לארכיאולוגיה גלילית. המכון מתמקד במחקר בגליל בשיתוף פעולה עם חוקרים מקומיים ובינלאומיים.
פרסומים נבחרים > חוברות

היישוב הקדום בהר מירון, הוצאת החברה להגנת הטבע, 1980
פרסומים נבחרים > ספרים

Settlement Dynamics and Regional Diversity in Ancient Upper Galilee (2001)
Jews, Pagans and Christians in the Galilee (2004)
ממגדל נוצרים עד עיר מבצר, מבצרים ומצודות בצפון הארץ מהכנענים ועד צה"ל, הוצאת אוסטרקון, 2014
ארץ הכפרים האבודים: סקר מפת שומרה, צמח : המכללה האקדמית כנרת - המכון לארכיאולוגיה גלילית, אוסטרקון 2020
פרסומים נבחרים > מאמרים

"The Decorated Stone from the Synagogue at Magdala (Migdal)" (2013)
"Monasteries and Villages: Rural Economy and Religious Interdependency in Late Antique Palestine" (2017)
"First Century Galilee – New Discoveries" (2018)
"A Greek Inscription and Architectural Fragments, Possibly of a Synagogue, from Sejara (Ilaniya)" (2022)
פרסומים נבחרים > רומן היסטורי

בשנת 2024 פרסם את הרומן ההיסטורי "משגב – סאגה גלילית", העוסק בקרב על יודפת במהלך המרד הגדול. הוצאה גלילית, הוצאה לאור
הערות שוליים

↑  פרסים לתלמידים מצטיינים חולקו בגימנסיה "הרצליה", מעריב, 18 ביוני 1969
↑  אריאל שנבל. הארכאולוג שנלחם בתל-סאקי רואה קשר ישיר בין הקרבות בעזה ובלבנון למרד יודפת. מקור ראשון, דיוקן, 22 באוקטובר 2024
↑  יהורם גלילי. "היינו נצורים עם התקפות של הסורים – עד לשלב שבו הם עמדו להיכנס והחלטנו לפוצץ את הבונקר איתם". רשת מקומוני מעריב. 4 בספטמבר 2024
↑  פרופ׳ מרדכי אביעם על בתי כנסת עתיקים בהסכת מה שקורה מחר: המגזין המדעי של גלי צה״ל בהגשת רמי שני.
↑  פרופסור מרדכי אביעם באתר האוניברסיטה
↑  עתיקות, חוברת 33. תשנ״ה, הוצאת רשות העתיקות[דרוש מקור][מפני ש...]
↑  ספרי מוטי אביעם באתר סימניה
↑  מרדכי אביעם בגוגל סקולר
↑  הספר באתר הספרייה הלאומית
↑  המכללה האקדמית כנרת. מאמרים מאת פרופסור מרדכי אביעם
↑  נטע פלג. דילמת ההתאבדות של יוספוס פלאויוס פוגשת את ה-7 באוקטובר בספר חדש של פרופ’ מרדכי אביעם מפרדס חנה. העיר ניוז, 28 באוגוסט 2024
↑   ציונה גרוסמרק, יוסף בן מתתיהו לא בגד, באתר הארץ, 4 במרץ 2025
| --- | --- |
בקרת זהויות :  NLI: 987007258183405171  PLWABN: 9810594004905606  BIBSYS: 5033991  BnF: cb146512833 (data)  GND: 1038247209  ISNI: 0000 0000 7845 1996  LCCN: n84228250  NTA: 242241093  RERO: 02-A011288083  SUDOC: 098492837  VIAF: 97353753   WorldCat (עם VIAF): 97353753
מחלת היילוד

| --- | --- |

 תחום:  רפואת ילדים 
 קישורים ומאגרי מידע
 eMedicine:  article/974349 
 DiseasesDB:  5545
 MeSH:  D004899
 MedlinePlus:  001298
 סיווגים
 ICD-10:  P55
 ICD-11:  KA84 
 
מחלה המוליטית של היילוד או תמס דם של היילוד (Eyrthroblastosis fetalis או Hemolytic disease of the newborn) היא מחלה חיסונית התוקפת תינוקות. המחלה מתפרצת בזמן שאימהות בעלות גורם רזוס שלילי יולדות תינוקות בעלי גורם רזוס חיובי, ובתנאי שזה אינו התינוק הראשון בעל סוג הדם החיובי שהן יולדות. אמנם ישנה אפשרות ליצירת נוגדנים גם לפני ההריון בעקבות קבלת עירוי מוצרי דם שאינם תואמים, כך שגם התינוק הראשון בעל סוג הדם החיובי יכול להיות מותקף על ידי המערכת החיסונית של אמו.
היסטוריה

בשנת 1937 גילה קרל לנדשטיינר את גורם רזוס. בשנת 1964 נעשה בפעם הראשונה עירוי דם לעובר ברחם אמו כדי למנוע את מחלת היילוד.
אי התאמה בגורם רזוס

באופן גנטי, העובר הוא מעין "שתל זר" בגוף האם, מאחר שמחצית המטען הגנטי שלו מקורו באב הביולוגי. במהלך ההריון, התאים של העובר ושל האם כמעט אינם יוצרים מגע, שכן מעבר החומרים נעשה בעיקר דרך השליה. אולם, במהלך הלידה, בתעלת הלידה מתרחש מגע בין התאים של האם והתאים של התינוק. כדוריות דם אדומות של התינוק מגיעות אל האם. אם לאם יש גורם רזוס שלילי ולתינוק יש גורם רזוס חיובי, בבא כדוריות הדם האדומות של התינוק במגע עם זה של האם, מערכת החיסון של האם יזהה את גורם הרזוס כפולש וייצר נוגדנים anti Rh.
בלידה ראשונה, לוקח לאם ארבעה עד שבעה ימים לייצר נוגדנים ולכן אין סכנה לעובר. אך אחרי הלידה הראשונה, קיים זיכרון חיסוני של הנוגדנים, והאם מייצרת אותם בתוך דקות. במהלך הלידה נוגדנים אלו יגיעו אל גוף היילוד ויגרמו להצמתה בכלי הדם של התינוק. תינוקות כאלה נולדים עם כלי דם מלאים בגושים וחסימות.
פתופיזיולוגיה

בכל הריון נורמלי מתרחש מעבר של תאי דם עובריים בכמות מזערית למחזור הדם האימהי.
אם קיים חוסר התאמה בין קבוצות דם ABO של העובר והאם, תאים עובריים אלו מפונים במהירות רבה יחסית ממחזור הדם האימהי, על ידי מערכת המשלים. במקרה כזה, הסיכוי לסנסטיזציה (ריגוש) של מערכת החיסון של האם לאנטיגן Rh הוא נמוך יותר.
אם קיימת התאמה של קבוצות הדם ABO בין האם והעובר, התאים העובריים נשארים זמן רב יחסית במחזור הדם האימהי, ואז הסיכוי לריגוש מערכת החיסון כנגד האנטיגן Rh הוא גבוה יותר – כ-16%.
גם במצבים של הריון מחוץ לרחם קיים סיכוי שיעברו כדוריות דם עובריות אשר יגרמו לריגוש מערכת החיסון האימהית, או במקרים של הפלה בשבועות מוקדמים, היות שאנטיגן ה- Rh נמצא על פני הכדוריות האדומות העובריות החל מהשבוע ה-5 להריון.
מערכת החיסון של אם בעלת Rh שלילי מגיבה לחשיפה לאנטיגן Rh על ידי יצירת נוגדנים מסוג IgM שאינם עוברים את השליה. לאחר מכן נוצרים נוגדנים מסוג IgG שיכולים לעבור שליה, ונקשרים למחזור הדם העוברי לכדוריות דם אדומות ומביאים להמוליזה (הרס) של כדוריות דם אדומות. 
ההמוליזה יכולה להיות קלה בלבד, או להיות חמורה וקשה המביאה למצבים כגון הידרופס פטאליס ואף מוות תוך רחמי.
טיפול

יש שתי אפשרויות למניעת מחלת היילוד:
מניעת התפתחות נוגדנים לגורם רזוס אצל האם.
מניעת תקיפת העובר על ידי הנוגדנים שכבר התפתחו אצל האם
טיפול > מניעת התפתחות נוגדנים לגורם רזוס

על מנת למנוע התפתחות נוגדנים לגורם רזוס אצל נשים בהריון בעלות גורם רזוס שלילי, ניתנת להן מהחודש השביעי להיריון, בין שבוע 28 לשבוע 32, נוגדנים המצמיתים את התאים שיכולים לייצר את הנוגדנים הבלתי רצויים, בטרם אלו יזוהו על ידי מערכת החיסון של האם. כך מונעים ממערכת החיסון של האם את יצירת הזיכרון החיסוני. הטיפול מונע כתשעים אחוז ממקרי המחלה. הטיפול ניתן רק מהחודש השביעי בגלל שבשלבי ההריון המוקדמים יותר כמות הדם העובר מהעובר לאם הוא מזערי ואין בו סיכון להתפתחות נוגדנים. טיפול נוסף ניתן לאחר הלידה, לאחר בדיקת סוג הדם של העובר, במידה והוא בעל גורם רזוס חיובי. טיפולים מיוחדים ניתנים במקרי טראומה, הפלות, הריון חוץ רחמי ובכל מקרה בו יש חשש למגע דם משמעותי בין עובר בעל גורם רזוס חיובי למחזור הדם של אם בעלת גורם רזוס שלילי.
הנוגדנים המצמיתים ניתנים כזריקת אנטי D במינון 300 מק"ג. הזריקה מספקת הגנה כנגד 15 מ"ל של כדוריות דם אדומות עובריות או כנגד 30 מ"ל של דם מלא. כאשר חוששים ממעבר דם עוברי ברמות גבוהות יותר (כגון טראומה) בודקים את הכיל של כדוריות דם אדומות במחזור האימהי ובמידת הצורך נותנים מנה כפולה של זריקת אנטי-D. המינון של הזריקה הוא מינון קטן יחסית המספק למעבר הדם העוברי ואינו גורם לנזק (על אף שהוא עובר את השליה).
טיפול > מניעת תקיפה

בקרב נשים בעלות גורם רזוס שלילי שהתפתחו בגופן נוגדנים לגורם רזוס חיובי, למשל בגלל שלא קיבלו טיפול אנטי-D, מבוצע ניטור של כיל הנוגדנים של האם בכל מהלך ההריון כדי לבדוק את עוצמת התגובה החיסונית של האם. ניטור זה אינו נדרש כאשר האב הוא בעל גורם רזוס שלילי, שכן אז ברור שגם העובר הוא בעל גורם רזוס שלילי.
כיל קריטי הוא 1:16. מעליו, הסיכון לתגובה חיסונית קשה של האם הוא גבוה. במקרה כזה מבוצע דיקור של חבל הטבור על מנת לבדוק את מידת ההמוליזה של העובר (PUBS). במידה ויש המוליזה ניתן עירוי דם תוך רחמי דרך חבל הטבור לעובר. עירויי דם יכולים לשפר את מצב העובר באופן דרמטי ומיידי.
במקרים של כיל קריטי, במצבים בהם יש התדרדרות המודינמית למרות עירויים חוזרים, או במצבים בהם יש הידרופס פטאליס קשה משתדלים ליילד את העובר בהקדם האפשרי, החל מהרגע בו מושגת בשלות ריאתית (שבוע 32-34).
הערות שוליים

↑  מבצע נועז: הצלת עוברים ברחם אמם, מעריב, 7 בפברואר 1965
| --- | --- |
בקרת זהויות :  NLI: 987007552894505171  BnF: cb11971169s (data)  LCCN: sh85044745 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלוף (סרט)

| --- | --- |
כרזת הסרט
כרזת הסרט
 מבוסס על:  סיפור "אלוף" של רינג לרדנר
 בימוי:  מארק רובסון 
 הופק בידי:  סטנלי קריימר 
 תסריט:  קארל פורמן 
 עריכה:  הארי גרסטד 
 שחקנים ראשיים:  קירק דאגלס ארתור קנדי פול סטיוארט רות רומן
 מוזיקה:  דימיטרי טיומקין 
 צילום:  פרנץ פלנר 
 מדינה:  ארצות הברית 
 חברת הפקה:  סטנלי קריימר
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  9 באפריל 1949
 משך הקרנה:  99 דקות
 שפת הסרט:  אנגלית 
 סוגה:  סרט דרמה, סרט רומנטי, פילם נואר, סרט איגרוף 
 תקציב:  570,000‏$
 הכנסות:  2,500,000‏$
 פרסים:  פרס אוסקר לעריכה הטובה ביותר (הארי גרסטד) 
 דף הסרט ב־IMDb
 
אלוף (באנגלית: Champion) הוא סרט דרמה אמריקאי מסוגת סרט אפל משנת 1949 עם קירק דאגלס וארתור קנדי בתפקידים הראשיים. זה אחד מסרטיו הראשונים של דאגלס. התסריט מבוסס על סיפור של רינג לרדנר על מתאגרף שעושה דרכו לפסגת האליפות עד סופו המר.